《和山中后社韵一首》
宋代·林希逸

君家文曜授翁诗，椿老还如窦有仪。枕膝固应传已久，趋庭岂待问方知。

山中香火留吟处，殿下云屏有隔时。愧我衰残谁伴侣，但寻莲社守禅规。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。